title: Konolesik vund (Tolteca)
text: Toueyo wetce dolesik va culo va int atoeyer, nume dum kot tawadayaf pisusik va meke vage diskiyir. Nazbeikya ke Huemac rotion gu Toueyo re tiyir, va inafa iba wiyir nume toz jugemeyer. Ko kraba ke berma gelbeyer, va kota fa drasuyur, va sinkara vewayar numen inafo alto toz adeeyer. Inaf zanisik va lazava pu Huemac alutayad, eruson da in va olyastera ke Toueyo di tenayar. Gazik va ino ko berma bam rozayar aze va nazbeikya guon kokureyer.